**Objava razpisa za prosto delovno mesto vzdrževalca/voznika v Stalnem predstavništvu RS pri EU**

Stalno predstavništvo RS pri EU v Bruslju razpisuje prosto delovno mesto vzdrževalec/voznik za opravljanje tehnično-operativnih nalog za polni delovni čas za določen čas enega leta.

Ključne naloge delovnega mesta so storitve vzdrževanja uradnih prostorov, ki jih uporablja predstavništvo ter izvajanje protokolarnih prevozov. Iščemo sodelavca, ki ima visok nivo odgovornosti za svoje delo, je dinamičen, samoiniciativen, uglajen in prijazen.

Delo se izvaja s fleksibilnim delovnim časom, glede na potrebe po izvedbi del in prevozov.

Prijavijo se lahko osebe, ki izpolnjujejo naslednje pogoje:

- znanje angleškega, francoskega ali nizozemskega jezika;

- vsaj srednješolska izobrazba;

- vozniško dovoljenje kategorije B

- komunikacijske in organizacijske sposobnosti;

- prebivališče v Belgiji.

Delo izbrane/ga kandidatke ali kandidata bo med drugim obsegalo:

* komuniciranje z upravnikom in zunanjimi izvajalci glede vzdrževanja stavbe
* skrb za urejenost stavbe in okolice
* pridobivanje naročil in izvedba nakupov ter ostala dela, povezana z vzdrževanjem
* spremljanje zunanjih izvajalcev v okviru območja stalnega predstavništva
* prevoz materiala, pošte
* izvedba protokolarnih prevozov (po potrebi)
* opravljanje drugih tehničnih in administrativnih nalog

Prednost pri izbiri bodo imeli kandidati z znanjem slovenskega jezika in delovnimi izkušnjami pri izvajanju prevozov.

Delo bo lahko deloma potekalo tudi ob praznikih in večernih urah, možne so tudi službene poti.

Prosimo vas, da **prijavo z motivacijskim pismom in življenjepisom** posredujete na elektronski naslov slomission.eu@gov.si do **15.02.2023**.

Pred sklenitvijo pogodbe bo morala izbrana oseba predložiti dokazilo o nekaznovanosti, izpisek o rojstvu in opraviti varnostno preverjanje, skladno s 16. členom Zakona o zunanjih zadevah Republike Slovenije.

Z izbranim kandidatko ali kandidatom bomo sklenili pogodbo za polni delovni čas za določen čas enega leta na podlagi belgijske (lokalne) zakonodaje.

Stalno predstavništvo si pridržuje pravico do posredovanja odgovora samo nekaterim kandidatom.

Za dodatna pojasnila lahko pokličete na številko +32 2 213 63 31.